ปกติไม่ทานยาคุมอยู่แล้ว เพราะไม่ได้อยู่กับแฟน แต่ พอจะมีอะไรที ถึงจะทาน ทานแบบ 21 เม็ด แล้วก็เลิกทาน ถ้าจะมีเพศสัมพันธ์อีกทีถึงจะทานอีกที แต่รอบนี้ ทานไม่หมดแผง เพราะ อยากหยุดเพื่อให้ ประจำเดือนมา เลยอยากทราบว่าปกติ ถ้าหยุดทานยาประจำเดือนจะมาภายในกี่วันค่ะ คือ เมื่อ3 วันที่แล้ว มีอาการปวดท้อง ท้องป่อง เวลาลุกไวๆ จะปวดหัวจี๊ดเลยค่ะ อยากทราบ มันเป็นผลมาจากอะไร วันที่พรุ่งนี้ ครบ 2 อาทิตย์ที่มีเพศสัมพันธ์แต่ไม่ได้ใส่ถุงยางแล้วมันเลอะนอกอวัยวะเพศ เลยกังวล ขอบค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงถ้ากินไม่หมดแผง มีการหยุดกลางคัน อาจมีเลือดออกผิดปกติตามมา ส่วนว่าประจำเดือนจะมาเมื่อไรนั้น บอกไม่ได้แน่ชัด อาจจะมาคลาดเคลื่อนจากรอบเดือนตามที่ควรจะเป็นได้เล็กน้อย แต่ควรจะยังอยู่ในช่วง 22-35 วันนับจากรอบเดือนครั้งสุดท้ายอาการปวดท้อง ปวดหัวจี๊ดๆนั้น อาจจะไม่ได้เกี่ยวกับการกินหรือการหยุดยาคมกำเนิดโดยตรง ส่วนถ้าหยุดยาคุมไปแล้วจะมีเพศสัมพันธ์จะต้องใส่ถุงยางให้ครอบคลุมทุกครั้งเพื่อลดโอกาสการตั้งครรภ์ ถ้ามีการผิดพลาดไป แล้วไม่ได้กินยาคุมแบบแผงอยู่ การใช้ยาคุมฉุกเฉินตามหลังการมีเพศสัมพันธ์ภายใน 72 ชั่วโมงก็อาจมีความจำเป็น